CELEX: 52014XG1223(02)
Language: lv
Date: 2014-12-23
Title: Padomes un Padomē sanākušo dalībvalstu valdību pārstāvju secinājumi par kultūras darba plānu 2015.–2018. gadam

23.12.2014   
            
            
               LV
            
            
               Eiropas Savienības Oficiālais Vēstnesis
            
            
               C 463/4
            
         Padomes un Padomē sanākušo dalībvalstu valdību pārstāvju secinājumi par kultūras darba plānu 2015.–2018. gadam
   (2014/C 463/02)
   EIROPAS SAVIENĪBAS PADOME UN PADOMĒ SANĀKUŠO DALĪBVALSTU VALDĪBU PĀRSTĀVJI,
   I.   IEVADS
   
   ATGĀDINOT Līguma par Eiropas Savienības darbību (LESD) 167. pantā Eiropas Savienībai izvirzītos mērķus kultūras jomā,
   ATGĀDINOT Padomes Rezolūciju (2007. gada 16. novembris) par Eiropas kultūras plānu (1) un tajā noteiktos stratēģiskos mērķus, proti, veicināt kultūru daudzveidību un kultūru dialogu, veicināt kultūru kā jaunrades katalizatoru un veicināt kultūru kā būtisku Savienības starptautisko attiecību elementu,
   ATGĀDINOT Regulu (ES) Nr. 1295/2013, ar ko izveido programmu “Radošā Eiropa” (2014.–2020. gads) (2), un jo īpaši tās vispārīgos mērķus, ar kuriem tiecas nostiprināt Eiropas kultūru un valodu daudzveidību, veicināt Eiropas kultūras mantojumu un nostiprināt Eiropas kultūras un radošo nozaru konkurētspēju, lai veicinātu gudru, ilgtspējīgu un iekļaujošu izaugsmi,
   ATGĀDINOT kultūras un radošo nozaru būtisko ieguldījumu ekonomikas, sociālajā un reģionālajā attīstībā, šo nozaru nozīmi stratēģijā gudrai, ilgtspējīgai un integrējošai izaugsmei “Eiropa 2020” un to, ka kultūras ministru diskusija Padomes 2014. gada 25. novembra sanāksmē būs ieguldījums Padomes darbā, ko tā veic saistībā ar 2015. gadā plānoto šīs stratēģijas starpposma pārskatīšanu,
   ŅEMOT VĒRĀ tā darba rezultātus, kas paveikts saistībā ar Padomes kultūras darba plānu 2011.–2014. gadam (3), kā arī rezultātus, kas izriet no dalībvalstu Padomē veiktās galīgās izvērtēšanas (4) un kas ir pamats Komisijas noslēguma ziņojumam par kultūras darba plāna 2011.–2014. gadam īstenošanu un rezultātiem (5),
   ŅEMOT VĒRĀ Padomes secinājumus (2012. gada 26. novembris) par kultūras pārvaldību (6) un jo īpaši tajos ietverto noteikumu par to, ka regulāri un agrīnā stadijā ir jāsniedz informācija par ES politiku un darbībām citās politikas jomās, kurām ir tieša vai netieša ietekme uz kultūras jautājumiem un politiku,
   VIENOJAS:
   
               —
            
            
               izveidot kultūras darba plānu četru gadu laikposmam no 2015. līdz 2018. gadam, pienācīgi ievērojot subsidiaritātes principu un paredzot starpposma pārskatīšanu;
            
         
               —
            
            
               pasākumus kultūras jomā koncentrēt uz minētajā darba plānā uzskaitītajām prioritārajām tēmām, svarīgākajām tematiskajām jomām, rezultātiem un darba metodēm;
            
         
               —
            
            
               pieņemt I pielikumā izklāstītās darba plāna prioritātes;
            
         
               —
            
            
               pamatojoties uz I un II pielikumā noteiktajiem principiem un pilnvarām, izveidot darba grupas, kurās ir dalībvalstu norīkoti eksperti, un pārraudzīt to darbu;
            
         UZSKATA, ka četru gadu darba plānā būtu jāievēro šādi pamatprincipi:
   
               a)
            
            
               balstīties uz iepriekšējā kultūras darba plāna (2011.–2014. gads) ietvaros sasniegtajiem rezultātiem, vienlaikus to papildinot ar stratēģiskāku dimensiju, lai pastiprinātu darba plāna saikni ar darbu, ko veic Padome un tās rotējošās prezidentvalstis;
            
         
               b)
            
            
               koncentrēties uz tematiskajām jomām, kurām ir nepārprotama ES pievienotā vērtība;
            
         
               c)
            
            
               ņemt vērā kultūras un mākslas patieso vērtību, lai veicinātu kultūru daudzveidību;
            
         
               d)
            
            
               nodrošināt kultūras un radošo nozaru izcilību, novatorismu un konkurētspēju, veicinot mākslinieku, autoru un kultūras jomas profesionāļu darbu un atzīstot šo nozaru ieguldījumu ceļā uz izaugsmes un nodarbinātības stratēģijas “Eiropa 2020” mērķu sasniegšanu, vienlaikus īpašu uzmanību pievēršot ar digitalizāciju saistītajām problēmām;
            
         
               e)
            
            
               integrēt kultūru citās politikas jomās, kad tas ir piemēroti, saskaņā ar LESD 167. panta 4. punktu;
            
         
               f)
            
            
               nodrošināt starpnozaru sadarbību;
            
         
               g)
            
            
               veicināt sinerģiju ar programmu “Radošā Eiropa”;
            
         
               h)
            
            
               tiekties īstenot uz faktiem balstītu politiku;
            
         II.   PRIORITĀTES UN DARBA METODES
   
   
               —
            
            
               VIENOJAS īstenot I pielikumā izklāstītās prioritātes:
               
                           A.
                        
                        
                           pieejama un atvērta kultūra;
                        
                     
                           B.
                        
                        
                           kultūras mantojums;
                        
                     
                           C.
                        
                        
                           kultūras un radošās nozares – radoša ekonomika un inovācija;
                        
                     
                           D.
                        
                        
                           kultūru daudzveidības veicināšana, kultūra ES ārējās attiecībās un mobilitāte;
                        
                     
         
               —
            
            
               VIENOJAS, ka uzticami, salīdzināmi un aktuāli statistikas dati par kultūru ir stabilas kultūrpolitikas veidošanas pamats un tāpēc statistika šajā darba plānā ir starpnozaru prioritāte; tādēļ AR INTERESI GAIDA tā darba rezultātus, kas tiks veikts Eurostat pārraudzībā, lai nodrošinātu, ka tiek regulāri sagatavoti un izplatīti statistikas dati par kultūru, vienlaikus ņemot vērā ieteikumus, kas iekļauti Ess-net sagatavotajā ziņojumā par kultūru;
            
         
               —
            
            
               VIENOJAS izvērtēt darbu, kas kultūras jomā veikts ES ārējās attiecībās, un par to, ka darbs šajā jomā ir jāturpina sadarbībā ar Eiropas Ārējās darbības dienestu un Komisiju;
            
         
               —
            
            
               VIENOJAS, ka atkarībā no mērķa un tematiskās jomas tiks izmantotas atšķirīgas darba metodes, proti:
               
                           i)
                        
                        
                           atvērtā koordinācijas metode, kas arī turpmāk būtu jāsaglabā kā galvenā darba metode dalībvalstu sadarbībā;
                        
                     
                           ii)
                        
                        
                           neoficiālas sanāksmes, kurās tiekas kultūras ministriju amatpersonas, tostarp uzaicinot amatpersonas no citām ministrijām;
                        
                     
                           iii)
                        
                        
                           
                              ad hoc ekspertu grupas vai tematiski semināri, ko rīko Komisija, lai turpinātu analizēt ar darba plāna tematiskajām jomām saistītus jautājumus un nodrošinātu mijiedarbību ar citiem darba plāna instrumentiem;
                        
                     
                           iv)
                        
                        
                           Komisijas rīkotas izvērtēšanas sanāksmes par tām politikas jomām, kuras tika plaši aptvertas iepriekšējos kultūras darba plānos;
                        
                     
                           v)
                        
                        
                           konferences, pētījumi un ar savstarpēju mācīšanos saistītas iniciatīvas;
                        
                     
         III.   DARBĪBAS
   
   AICINA DALĪBVALSTIS:
   
               —
            
            
               ņemt vērā, izstrādājot valsts līmeņa politiku un ievērojot subsidiaritātes principu, ar šo darba plānu gūtos rezultātus;
            
         
               —
            
            
               ieinteresētajām personām visos līmeņos izplatīt informāciju par šā darba plāna rezultātiem;
            
         AICINA PADOMES PREZIDENTVALSTIS:
   
               —
            
            
               prezidentvalstu trijotnes kontekstā, izstrādājot savu 18 mēnešu programmu, ņemt vērā šā darba plāna prioritātes;
            
         
               —
            
            
               struktūru, kas sagatavo Padomes darbu kultūras jomā, informēt par darbu, kas norit citās Padomes darba sagatavošanas struktūrās un kam ir tieša vai netieša ietekme uz kultūras jautājumiem un politiku (7);
            
         
               —
            
            
               vajadzības gadījumā sasaukt neoficiālas sanāksmes (tostarp kopīgas un starpnozaru sanāksmes), lai apspriestu un izmantotu ar šo darba plānu gūtos rezultātus un tos plaši izplatītu;
            
         
               —
            
            
               apsvērt, balstoties uz Komisijas sagatavoto noslēguma ziņojumu, kura pamatā ir dalībvalstu brīvprātīgi sniegta informācija, vai ierosināt jaunu darba plānu;
            
         AICINA KOMISIJU:
   
               —
            
            
               atbalstīt dalībvalstu un citu attiecīgo ieinteresēto personu sadarbību saistībā ar šiem secinājumiem, šajā nolūkā jo īpaši izmantojot šādus paņēmienus:
               
                           a)
                        
                        
                           palīdzēt dalībvalstīm, kā arī ekspertiem un citām ieinteresētajām personām pēc iespējas plašāk piedalīties I pielikumā minētajās darba struktūrās;
                        
                     
                           b)
                        
                        
                           atvērtās koordinācijas metodes grupu darbu papildināt ar pētījumiem, kā arī ar savstarpējas mācīšanās pasākumiem;
                        
                     
         
               —
            
            
               ar darba plānu gūtos rezultātus izplatīt tik daudzās valodās, cik uzskata par vajadzīgu, tostarp izmantojot digitālus līdzekļus, piemēram, savu tīmekļa vietni;
            
         
               —
            
            
               struktūrai, kas sagatavo Padomes darbu kultūras jomā, pēc iespējas agrākā posmā ziņot par savām attiecīgajām iniciatīvām, īpašu uzmanību pievēršot priekšlikumiem, kuru ietekmes novērtējumos ir minēts, ka tie tieši vai netieši ietekmē kultūras jautājumus (8);
            
         
               —
            
            
               nodrošināt, lai sinformācijas apmaiņa noritētu gan starp atvērtās koordinācijas metodes grupām kultūras jomā, gan starp šīm grupām un attiecīgajām atvērtās koordinācijas metodes grupām, kas darbojas ar to saistītās nozarēs;
            
         
               —
            
            
               struktūru, kas sagatavo Padomes darbu kultūras jomā, regulāri informēt par to, kā norit darbs kultūras statistikas jomā;
            
         
               —
            
            
               regulāri apspriesties ar ieinteresētajām personām Eiropas līmenī, tostarp ar pilsonisko sabiedrību, un informēt tās, arī ar Eiropas kultūras foruma starpniecību, par darba plāna izpildes gaitu, lai nodrošinātu darbību rezultātus un pamanāmību;
            
         
               —
            
            
               līdz 2018. gada pirmā pusgada beigām pieņemt noslēguma ziņojumu par darba plāna īstenošanu un rezultātiem, balstoties uz dalībvalstu brīvprātīgi sniegtu informāciju;
            
         AICINA DALĪBVALSTIS UN KOMISIJU SAVĀS KOMPETENČU JOMĀS UN PIENĀCĪGI IEVĒROJOT SUBSIDIARITĀTES PRINCIPU:
   
               —
            
            
               atsaucīgi un saskaņoti sadarboties, izmantojot šajos secinājumos norādītās darba struktūras un metodes, lai ES līmenī radītu pievienoto vērtību kultūras jomā;
            
         
               —
            
            
               ņemt vērā kultūru, kad tiek formulēta, īstenota un izvērtēta politika un rīcība citās politikas jomās, īpašu uzmanību vēršot uz to, lai tiktu nodrošināta tās savlaicīga un efektīva iekļaušana politikas izstrādes procesā;
            
         
               —
            
            
               sekmēt to, lai kultūra sniegtu labāku ieguldījumu stratēģijas “Eiropa 2020” vispārējo mērķu sasniegšanā, ņemot vērā šīs nozares nozīmi gudras, ilgtspējīgas un integrējošas izaugsmes panākšanā un apsverot tās labvēlīgo ietekmi uz tādām jomām kā nodarbinātība, sociālā iekļautība, izglītība un apmācība, tūrisms, pētniecība un inovācija un reģionālā attīstība;
            
         
               —
            
            
               veicināt lasīšanu kā līdzekli, lai izplatītu zināšanas, veicinātu jaunradi, atbalstītu kultūras pieejamību un kultūru daudzveidību un lai veidotu izpratni par Eiropas identitāti, ņemot vērā dažādos nosacījumus, ko piemēro e-grāmatām un drukātajām grāmatām;
            
         
               —
            
            
               regulāri un agrīnā stadijā apmainīties ar informāciju par ES politiku un darbībām, kurām ir tieša vai netieša ietekme uz kultūras jautājumiem un politiku; un šajā sakarā mudina tās apmainīties ar informāciju, izmantojot digitālus līdzekļus, tostarp virtuālas platformas;
            
         
               —
            
            
               veicināt sadarbību ar trešām valstīm, jo īpaši ar kandidātvalstīm, potenciālajām kandidātvalstīm un Eiropas kaimiņattiecību politikas valstīm, un ar kompetentajām starptautiskajām organizācijām kultūras jomā, tostarp ar Eiropas Padomi, šādā nolūkā izmantojot arī regulāras sanāksmes ar attiecīgajām trešajām valstīm;
            
         
               —
            
            
               veikt darba plāna īstenošanas starpposma pārskatīšanu, lai vajadzības gadījumā to pielāgotu vai pārorientētu, ņemot vērā gūtos rezultātus un politikas norises ES līmenī.
            
         
      (1)  OV C 287, 29.11.2007., 1. lpp.
   
   
      (2)  OV L 347, 20.12.2013., 221. lpp.
   
   
      (3)  OV C 325, 2.12.2010., 1. lpp.
   
   
      (4)  Dok. 9591/14.
   
      (5)  Dok. 12646/14.
   
      (6)  OV C 393, 19.12.2012., 8. lpp.
   
   
      (7)  Saskaņā ar Padomes 2012. gada secinājumiem par kultūras pārvaldību.
   
      (8)  Skatīt 7. zemsvītras piezīmi.
   
      I PIELIKUMS
      Kultūras darba plāna 2015.–2018. gadam prioritātes
      
         A prioritāte: Pieejama un iekļaujoša kultūra
      
      
         Eiropas kultūras plāns: Kultūru daudzveidība un kultūru dialogs (3.1)
      
      
         Stratēģija “Eiropa 2020”: Iekļaujoša izaugsme (3. prioritāte)
      
      
                  Darbības veicējs
               
               
                  Tematiskās jomas
               
               
                  Darba līdzekļi un metodes (tostarp starpnozaru)
               
               
                  Gaidāmie rezultāti un orientējošs grafiks
               
            
                  Dalībvalstis
               
               
                  A1) Attīstīt pamatprasmi “kultūras izpratne un izpausme”
               
               
                  Atvērtā koordinācijas metode (1), starpnozaru
                  Speciālisti apzinās paraugpraksi, kas jāīsteno, lai attīstītu minēto pamatprasmi un to iekļautu izglītības politikā, balstoties uz zināšanām un attieksmi, kas izklāstītas Eiropas Parlamenta un Padomes ieteikumā (2006. gada 18. decembris) par pamatprasmēm mūžizglītībā (2).
               
               
                  2015. gada beigas
                  Paraugprakses rokasgrāmata, kas paredzēta valsts un Eiropas līmeņa kultūras un izglītības iestādēm.
               
            
                  Dalībvalstis
               
               
                  A2) Veicināt piekļuvi kultūrai ar digitāliem līdzekļiem: politika un stratēģija auditorijas piesaistīšanai
               
               
                  Atvērtā koordinācijas metode
               
               
                  2015–2016
               
            
                  Digitālās tehnoloģijas ir izmainījušas to, kā cilvēki piekļūst kultūras materiāliem, tos veido un izmanto. Kā digitālā pāreja ietekmē auditorijas piesaistīšanas politiku un kultūras iestāžu darbību?
               
               
                  Speciālisti apzinās pašreizējos politikas pasākumus un programmas un apzinās paraugpraksi.
               
               
                  Paraugprakses rokasgrāmata kultūras iestādēm un darbiniekiem.
               
            
                  Lasīšanas veicināšana digitālajā vidē, lai sekmētu piekļuvi un auditorijas attīstību. Apzināt reglamentējošos noteikumus, īpašu uzmanību veltot licencēšanas praksei, pārrobežu pakalpojumiem un elektronisko grāmatu aizlienēšanai, ko īsteno publiskas bibliotēkas.
               
               
                  Atvērtās koordinācijas metodes apakšgrupa (3)
                  
                  Speciālisti apzinās paraugpraksi.
               
               
                  2015
                  Ziņojums ar konkrētiem piemēriem.
               
            
                  Dalībvalstis
               
               
                  A3) Veicināt kultūras ieguldījumu sociālajā iekļaušanā
               
               
                  Atvērtā koordinācijas metode
               
               
                  2017–2018
               
            
                  Kā ar valsts politiku var atbalstīt kultūras iestādes un mudināt tās veidot partnerības ar citām nozarēm (veselības, sociālo aprūpi, soda izciešanas iestādēm u. c.)?
               
               
                  Speciālisti apzinās valstu pašreizējo politiku sociālās iekļaušanas jautājumu risināšanai ar kultūras palīdzību un apzinās paraugpraksi.
               
               
                  Pamatnostādnes politikas veidotājiem un kultūras iestādēm.
               
            
         
      
         B prioritāte: Kultūras mantojums
      
      
         Eiropas kultūras plāns: Kultūru daudzveidība un kultūru dialogs (3.1)
      
      
         Stratēģija “Eiropa 2020”: Gudra un ilgtspējīga izaugsme (1. un 2. prioritāte)
      
      
                  Darbības veicējs
               
               
                  Tematiskās jomas
               
               
                  Darba līdzekļi un metodes (tostarp starpnozaru)
               
               
                  Gaidāmie rezultāti un orientējošs grafiks
               
            
                  Dalībvalstis
               
               
                  B1) Kultūras mantojuma līdzdalīga pārvaldība
               
               
                  Atvērtā koordinācijas metode
               
               
                  2015–2016
               
            
                  Inovatīvu pieeju apzināšana attiecībā uz materiāla, nemateriāla un digitāla mantojuma daudzlīmeņu pārvaldību, kas aptver publisko sektoru, privātas ieinteresētās personas un pilsonisko sabiedrību.
                  Tiks izskatīta sadarbība starp dažādiem pārvaldības līmeņiem un politikas jomām.
               
               
                  Speciālisti apzinās un salīdzinās valstu nacionālā un reģionālā līmeņa politiku, lai apzinātu paraugpraksi, sadarbojoties arī ar jau izveidotiem mantojuma tīkliem.
               
               
                  Paraugprakses rokasgrāmata politikas veidotājiem un kultūras mantojuma iestādēm.
               
            
                  Dalībvalstis
               
               
                  B2) Prasmes, apmācība un zināšanu pārnese: tradicionālas un jaunas profesijas, kas saistītas ar kultūras mantojumu
               
               
                  Atvērtā koordinācijas metode, starpnozaru
               
               
                  2017–2018
               
            
                  Kultūras mantojuma jomas darbinieku spēju veidošana. Uzsvars uz tradicionālo prasmju un zinātības tālāknodošanu un uz jaunām profesijām, tostarp digitālās pārejas kontekstā.
                  Tiks sekmēta izglītības speciālistu līdzdalība.
               
               
                  Speciālisti apzinās pašreizējās apmācības shēmas un apzinās jaunas prasmes un apmācības vajadzības materiālā, nemateriālā un digitālā mantojuma jomā.
               
               
                  Paraugprakses rokasgrāmata kultūras un izglītības iestādēm.
               
            
                  Komisija
               
               
                  B3) Riska novērtējums un novēršana, lai kultūras mantojumu pasargātu no dabas katastrofu ietekmes un cilvēka rīcības radītiem draudiem
                  Valsts līmeņa esošo stratēģiju un prakses apzināšana. Daži no apsveramajiem aspektiem ir pārmērīga izmantošana, piesārņojums, neilgtspējīga attīstība, konfliktu zonas un dabas katastrofas (ugunsgrēks, plūdi, zemestrīce).
               
               
                  Pētījums
               
               
                  2016
               
            
         
      
         C prioritāte: Kultūras un radošās nozares: Radoša ekonomika un inovācija
      
      
         Eiropas kultūras plāns: Kultūra kā jaunrades katalizators (3.2)
      
      
         Stratēģija “Eiropa 2020”: Gudra un ilgtspējīga izaugsme (1. un 2. prioritāte)
      
      
                  Darbības veicējs
               
               
                  Tematiskās jomas
               
               
                  Darba līdzekļi un metodes (tostarp starpnozaru)
               
               
                  Gaidāmie rezultāti un orientējošs grafiks
               
            
                  Dalībvalstis
               
               
                  C1) Piekļuve finansējumam
               
               
                  Atvērtā koordinācijas metode (4), starpnozaru
               
               
                  2015
               
            
                  Uzsvars uz finanšu ekosistēmu kultūras un radošajām nozarēm. Tādu finanšu instrumentu kā, piemēram, aizdevumu un kapitāla vērtspapīru, pārbaude. Alternatīva finansējuma, piemēram, publiski privātu fondu, komerceņģeļu, riska kapitāla, kolektīvās finansēšanas, sponsorēšanas, ziedojumu un filantropijas, pārskats un analīze.
                  Tiks sekmēta finanšu un ekonomikas speciālistu līdzdalība.
               
               
                  Speciālisti apzinās inovatīvas finansēšanas shēmas un ieguldījumu praksi kultūras un radošās nozarēs.
               
               
                  Ieteikumi publiskām iestādēm.
               
            
                   
               
               
                  C2) Valsts politikas loma kultūras un radošo nozaru uzņēmējdarbības un novatorisma potenciāla attīstīšanā
               
               
                   
               
               
                   
               
            
                  Dalībvalstis
               
               
                  
                              a)
                           
                           
                              Kultūras un radošo nozaru savstarpējās saiknes inovācijas, ekonomikas ilgtspējas un sociālās iekļaušanas stimulēšanai.
                              Pārbaudīt un veicināt sinerģijas starp kultūras un radošajām nozarēm, no vienas puses, un citām attiecīgām nozarēm, no otras puses.
                           
                        
               
                  iespējams – Padomes secinājumi
               
               
                  2015
               
            
                  Dalībvalstis
               
               
                  
                              b)
                           
                           
                              Apzināt inovatīvus pasākumus, ar ko sekmēt uzņēmējdarbību un jaunus darījumdarbības modeļus kultūras un radošajās nozarēs.
                           
                        
               
                  Atvērtā koordinācijas metode, starpnozaru
               
               
                  2016–2017
               
            
                  
                               
                           
                           
                              Tiks sekmēta ekonomikas un uzņēmējdarbības speciālistu līdzdalība.
                           
                        
               
                  Speciālisti apzinās paraugpraksi attiecībā uz darījumdarbības atbalsta pasākumiem, kas paredzēti kultūras un radošo nozaru uzņēmējiem.
               
               
                  Paraugprakses rokasgrāmata un ieteikumi publiskām iestādēm.
               
            
                  Dalībvalstis
               
               
                  C3) Ilgtspējīgs kultūras tūrisms
               
               
                  Atvērtā koordinācijas metode, starpnozaru
               
               
                  2017–2018
               
            
                  Apzināt veidus, kā radīt tādu Eiropas tūrisma piedāvājumu, kura pamatā kā konkurētspējas aspekts ir materiāls un nemateriāls kultūras mantojums, lai tādējādi piesaistītu jaunas ilgtspējīga tūrisma formas. Izpētīt, kā kultūras materiālu digitalizācija un digitālie pakalpojumi var sekmēt Eiropas tūrisma tīklu paplašināšanu un veicināt maršrutu attīstību, tostarp nelielus, jaunus galamērķus, ņemot vērā arī mūsdienīgās mākslas pasākumus, festivālus un kultūras sarīkojumus.
                  Tiks sekmēta tūrisma speciālistu līdzdalība.
               
               
                  Speciālisti apzinās metodes un instrumentus, ar kuru palīdzību Eiropas kultūras mantojumu padarīt pieejamu un sadarbspējīgu ar tūrisma veicināšanas un mārketinga sistēmu.
               
               
                  Pamatnostādnes politikas veidotājiem
               
            
         
      
         D prioritāte: Kultūru daudzveidības veicināšana, kultūra ES ārējās attiecībās un mobilitāte
      
      
         Eiropas kultūras plāns: Kultūru daudzveidība un kultūru dialogs (3.1), Kultūra kā būtisks starptautisko attiecību elements (3.3)
      
      
         Stratēģija “Eiropa 2020”: Ilgtspējīga un iekļaujoša izaugsme (2., 3. prioritāte), ES ārpolitikas instrumentu izvēršana.
      
      
                  Darbības veicējs
               
               
                  Tematiskās jomas
               
               
                  Darba līdzekļi un metodes (tostarp starpnozaru)
               
               
                  Gaidāmie rezultāti un orientējošs grafiks
               
            
                  Dalībvalstis/Komisija
               
               
                  D1) UNESCO Konvencija par kultūras izpausmju daudzveidības aizsardzību un veicināšanu
                  Pamatojoties uz ziņojumu, kas ES vārdā izstrādāts 2012. gadā (5), izvērtēt to, kā tiek īstenota UNESCO 2005. gada Konvencija par kultūras izpausmju daudzveidības aizsardzību un veicināšanu. Apsvērt, kā tā varētu ietekmēt brīvās tirdzniecības nolīgumos iekļautās vienošanās un protokolus par sadarbību kultūras jomā. Izskatīt tās piemērošanu, jo īpaši ņemot vērā digitalizācijas aspektus.
               
               
                  Izvērtēšanas darbības
               
               
                  2015
               
            
                   
               
               
                  D2) Kultūra ES ārējās attiecībās
                  
                              a)
                           
                           
                              Kultūra ES politikā sadarbībai attīstības jomā
                           
                        
               
                   
               
               
                   
               
            
                  Dalībvalstis
               
               
                  
                              —
                           
                           
                              Atbalstīt kultūras iekļaušanu ES sadarbības attīstības jomas darba kārtībā, instrumentos un programmās ar trešām valstīm un izvērtēt kultūras lomu ilgtspējīgā attīstībā.
                           
                        
               
                  iespējams – Padomes secinājumi
               
               
                  2015
               
            
                  Komisija/dalībvalstis
               
               
                  
                              —
                           
                           
                              Pašreizējās programmas, ar ko risina kultūras jautājumus valstīs, kuras saistītas ar Eiropas kaimiņattiecību politiku.
                           
                        
               
                  Izpēte
                  Diskusija un turpmākie pasākumi Padomes darba sagatavošanas struktūrā kultūras jomā, piedaloties Eiropas Ārējās darbības dienestam (EĀDD).
               
               
                  2015
               
            
                  Dalībvalstis
               
               
                  
                              b)
                           
                           
                              Stiprināt stratēģisku pieeju kultūrai ES ārējās attiecībās.
                           
                        
               
                  Kultūras ministriju augstāko amatpersonu un Ārlietu ministriju par kultūras jautājumiem atbildīgo augstāko amatpersonu kopīgas neformālas sanāksmes, kurās, iespējams, piedalītos arī EĀDD (6).
               
               
                  2015–2018
               
            
                  Komisija/dalībvalstis
               
               
                  
                              c)
                           
                           
                              Sagatavošanas pasākumi attiecībā uz kultūru ES ārējās attiecībās (7): diskusijas, analīze un turpmākie pasākumi, kuros ir iesaistīta Padomes darba sagatavošanas struktūra kultūras jomā un EĀDD.
                           
                        
               
                  Analīze un turpmākās darbības
               
               
                  2015–2018
               
            
                  Komisija
               
               
                  D3) Kultūru dialogs un mobilitāte
               
               
                   
               
               
                  2016, ziņojumi par katru tematisko jomu
               
            
                  
                              a)
                           
                           
                              Kultūru dialogs
                           
                        
               
                  Izvērtēšanas sanāksme
               
               
                   
               
            
                  
                              b)
                           
                           
                              Kultūras jomas darbinieku mobilitāte, tostarp nodokļu šķēršļi mākslinieku mobilitātei pārrobežu situācijās. Tiks sekmēta nodokļu speciālistu līdzdalība.
                           
                        
               
                  Izvērtēšanas sanāksme
               
               
                   
               
            
                  
                              c)
                           
                           
                              Kolekciju mobilitāte
                           
                        
               
                  Izvērtēšanas sanāksme
               
               
                   
               
            
                  
                              d)
                           
                           
                              Kultūras priekšmetu nelikumīga tirdzniecība, tostarp ES importa noteikumi attiecībā uz kultūras priekšmetiem, kas nelikumīgi eksportēti no trešām valstīm.
                           
                        
               
                  Pētījums
               
               
                  2016
               
            
                  Dalībvalstis
               
               
                  D4) Kino: Eiropas filmu aprites uzlabošana
               
               
                  Atvērtā koordinācijas metode
               
               
                  2017–2018
               
            
                   
               
               
                  Apzināt kino politikas un atbalsta instrumentu savstarpēju papildināmību reģionālā, valstu un ES līmenī, lai uzlabotu Eiropas filmu apriti, jo īpaši digitālajā vidē.
                  Speciālisti no ministrijām, kas atbildīgas par kino politiku, un no valstu kino fondiem un institūtiem tiks aicināti piedalīties.
               
               
                  Speciālisti apzinās labu praksi, ņemot vērā Eiropas Kino foruma iznākumu (8).
               
               
                  Paraugprakses rokasgrāmata.
               
            
         (1)  Darba grupa izveidota 2014. gadā saskaņā ar kultūras darba plānu 2011.–2014. gadam; tās pilnvaru termiņš tika pagarināts. Tajā pārstāvēti speciālisti gan no kultūras, gan izglītības ministrijām.
      
         (2)  OV L 394, 30.12.2006., 10. lpp.
      
      
         (3)  Atvērtās koordinācijas metodes darba grupas apakšgrupa jautājumā, kā ar digitāliem līdzekļiem veicināt piekļuvi kultūrai.
      
         (4)  Darba grupa izveidota 2014. gadā saskaņā ar kultūras darba plānu 2011.–2014. gadam.
      
         (5)  Četrgadējs periodisks ziņojums Eiropas Savienības vārdā par pasākumiem, lai aizsargātu un veicinātu kultūras izpausmju daudzveidību saskaņā ar UNESCO 2008. gada konvenciju – Komisijas dienestu darba dokuments (SWD(2012) 129 final).
      
         (6)  Sanāksmes, ko brīvprātīgi rīkos Padomes rotējošās prezidentvalstis.
      
         (7)  http://cultureinexternalrelations.eu/wp-content/uploads/2013/05/Executive-Summary-ENG_13.06.2014.pdf
      
         (8)  Eiropas Kino forums ir strukturēta dialoga platforma, ko izveidoja Komisija paziņojumā par Eiropas kino digitālajā laikmetā (dok. 10024/14). Šā strukturētā dialoga pirmie rezultāti ir gaidāmi 2016. gadā.
   
   
      II PIELIKUMS
      Saistībā ar kultūras darba plānu 2015.–2018. gadam dalībvalstu izveidoto darba grupu darbības principi un principi par dalību tajās
      
         Dalība
      
      
                  —
               
               
                  Dalībvalstu dalība grupu darbā ir brīvprātīga, un dalībvalstis var grupām pievienoties jebkurā laikā.
               
            
                  —
               
               
                  Katra dalībvalsts, kas vēlas iesaistīties grupu darbā, par darba grupas locekļiem iecels speciālistus. Dalībvalsts nodrošinās, lai ieceltajiem speciālistiem būtu darba pieredze attiecīgajā jomā valsts līmenī un lai viņiem būtu efektīva saziņa ar kompetentajām valsts iestādēm. Iecelšanu koordinēs Komisija. Lai nodrošinātu katrai tematiskajai jomai vispiemērotākās kvalifikācijas speciālistu, dalībvalstis vajadzības gadījumā var katrai tematiskajai jomai iecelt citu speciālistu.
               
            
                  —
               
               
                  Katra darba grupa var nolemt uzaicināt neatkarīgus speciālistus, pilsoniskās sabiedrības pārstāvjus, kā arī Eiropas valstu, kas nav ES dalībvalstis, pārstāvjus sniegt ieguldījumu grupas darbā.
               
            
         Darba procedūras
      
      
                  —
               
               
                  Grupas pievēršas darba plānā izvirzītajiem tematiem, ievērojot I pielikumā paredzēto izpildes grafiku.
               
            
                  —
               
               
                  Izvirzītos mērķus un to izpildes grafiku var pārskatīt starpposma izvērtējuma laikā, ņemot vērā gūtos rezultātus un politikas attīstības tendences ES līmenī.
               
            
                  —
               
               
                  Grupas darbības vidējais termiņš ir 18 mēneši un tā laikā notiek vidēji 6 sanāksmes.
               
            
                  —
               
               
                  Katra darba grupa iecels priekšsēdētāju vai vairākus līdzpriekšsēdētājus katrai tematiskajai jomai, kas iekļauta darba grupas prioritātēs.
               
            
         Ziņojumi un informēšana
      
      
                  —
               
               
                  Darba grupu priekšsēdētāji ziņos Kultūras jautājumu komitejai par to, kā norit darbs attiecīgajās darba grupās. Kultūras jautājumu komitejai būs iespēja sniegt darba grupām ieteikumus, lai nodrošinātu vēlamo iznākumu un grupas darba koordināciju.
               
            
                  —
               
               
                  Attiecībā uz katru I pielikumā minēto mērķi grupas iesniegs padarītā darba pārskatu, kurā izklāstīti konkrēti un izmantojami rezultāti.
               
            
                  —
               
               
                  Visu grupu sanāksmju darba kārtības un protokoli būs pieejami visām dalībvalstīm neatkarīgi no tā, cik lielā mērā tās ir iesaistījušās attiecīgās jomas darbā. Grupu darba rezultātus publicēs.
               
            
                  —
               
               
                  Komisija darba grupām sniegs loģistikas un sekretariāta atbalstu. Cik vien iespējams, tā atbalstīs grupas arī ar citiem piemērotiem līdzekļiem (tostarp veicot attiecīgus pētījumus grupu darbības jomā).
               
            
                  —
               
               
                  Minētos ziņojumus izmantos, lai Komisija izstrādātu nobeiguma ziņojumu par darba plāna īstenošanu.